San’yōn 6000-sarjan juna
**San’yō-rautatiet** (jap. 山陽電気鉄道株式会社, *San’yō denkitetsudō kabushikigaisha*) on japanilainen rautatieyhtiö, joka toimii Kansain seudulla Hyōgon prefektuurissa Seton sisämeren rannikolla. Se luetaan keskisuurten yksityisten rautatieyhtiöiden (*jun’ōte-shitetsu*) joukkoon. San’yōn kahden rautatielinjan yhteispituus on 63,2 kilometriä ja asemia sillä on käytössään 49 kappaletta. Rautatieliikenteen lisäksi yritys harjoittaa liiketoimintaa kiinteistökehityksen ja vapaa-ajan palvelujen parissa. Se on osa San’yō Group -ryhmää, johon kuuluu lukuisia muita yrityksiä muun muassa liikenteen, vähittäiskaupan ja matkailun aloilta.

Yhtiöllä on 706 työntekijää (vuonna 2018). Sen pääkonttori sijaitsee Kōben kaupungin Nagatan suuralueella.

Historia
--------

San’yō-rautateiden juuret ovat kahdessa 1900-luvun alkupuolella perustetussa rautatieyhtiössä. Toinen niistä oli vuonna 1907 perustettu Hyōgon sähköraitiotie (jap. 兵庫電気軌道, *Hyōgo denkikidō*), joka aloitti liikennöinnin vuonna 1910. Se liitettiin vuonna 1927 Ujigawa denki -sähköyhtiöön, johon yhdistettiin samana vuonna myös 1919 perustettu Kōben–Himejin rautatie (jap. 神戸姫路電気鉄道, *Kōbe–Himeji denkitetsudō*). Nykyinen yhtiö syntyi kesäkuussa 1933, kun Ujigawa denkin rautatieliikennettä harjoittanut yksikkö erotettiin omaksi yrityksekseen.

Linjat
------

San’yō-rautateiden Seton sisämeren rannikkoa pitkin kulkeva päälinja liittää toisiinsa Kōben ja Himejin kaupungit. Siitä haarautuu lyhyempi, Himejin Aboshin suuralueelle johtava linja. Koska yhtiö liikennöi meren rannalla, se käyttää itsestään lempinimeä "Seaside Express". San’yō-rautatiet harjoittaa vastavuoroista läpiajoliikennettä Kōbe-pikarautatien linjan kautta Hanshin-rautateiden linjoille Osakaan saakka.

| Symboli | Linja | Japaniksi | Reitti | Pituus (km) |
| --- | --- | --- | --- | --- |
|  | San’yō-päälinja | 本線 | Nishidai–San’yō-Himeji | 54,7 |
| Aboshi-linja | 網干線 | Shikama–San’yō-Aboshi | 8,5 |

Lähteet
-------

1. 1 2  会社概要 Sanyo Electric Railway Co. Ltd. Viitattu 10.11.2018.
2. 1 2  Sanyo Electric Railway Company Profile Sanyo Electric Railway Co. Ltd. Viitattu 10.11.2018.
3. 1 2  山陽電気鉄道株式会社 Japan Private Railway Association. Viitattu 10.11.2018.
4. ↑  山陽電鉄グループ Sanyo Electric Railway Co. Ltd. Viitattu 10.11.2018.
5. ↑  沿革図 Sanyo Electric Railway Co. Ltd. Viitattu 10.11.2018.

Aiheesta muualla
----------------

* Kuvia tai muita tiedostoja aiheesta **San’yō-rautatiet** Wikimedia Commonsissa

* Yhtiön internetsivut (japaniksi) (englanniksi) (kiinaksi) (koreaksi)

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japanin suuret ja keskisuuret yksityiset rautatieyhtiöt |
| --- |
|  |
| Kantō | Keikyū-rautatiet · Keiō-rautatiet · Keisei-rautatiet · Odakyū-rautatiet · Sagami-rautatiet (Sōtetsu) · Seibu-rautatiet · Shin-Keisei-rautatiet§ · Tōbu-rautatiet · Tōkyō metro‡ · Tōkyū-rautatiet |
|  |
| Chūbu | Nagoya-rautatiet (Meitetsu) |
|  |
| Kinki | Hankyū-rautatiet · Hanshin-rautatiet · Keihan-rautatiet · Kinki Nippon -rautatiet (Kintetsu) · Kita-Ōsaka kyūkō -rautatiet (Kitakyū)‡§ · Kōbe-pikarautatie§ · Nankai-rautatiet · San’yō-rautatiet§ · Senboku-pikarautatie§ |
|  |
| Kyūshū | Nishi-Nippon-rautatiet (Nishitetsu) |
|  |
| ‡ metroliikennettä harjoittava yhtiö§ keskisuuri rautatieyhtiö |

 |